Түркмөнстан 2020 жайкы Олимпиада оюндарында
Түркмөнстан 2020 жайкы Олимпиада оюндарына спорттун 4 түрү боюнча 9 спортчусу менен катышат. Түркмөнстан эгемен тарыхында жетинчи жолу катары менен олимпиада оюндарына катышуусу. 

Жайкы Олимпиада оюндары 2020-жылы 24-июлдан 9-августка чейин Жапониянын Токио шаарында өтүшү керек эле, бирок Эл аралык олимпиада комитети COVID-19 пандемиясынан улам 2021-жылга жылдырган. Олимпиада оюндары 23-июлдан 8-августка чейин Токио шаарында өтөт. 

Олимпиаданын ачылыш аземинде өлкөнүн туусун дзюдо боюнча спортчу Гүлбадам Бабамуратова менен суучул Мердан Атаев көтөрүп чыккан. Эл аралык олимпиада комитети гендердик теңчиликти сактоо үчүн мындан кийин тууну эркек менен аял бирге көтөрүп чыксын деген чечимди кабыл алган. 

Түркмөнстан Олимпиада тарыхындагы алгачкы медалын 27-июлда алган. Өлкөгө күмүш медалды оор атлетика боюнча спортчу Полина Гурьева алып келген. Буга чейин КМШ өлкөлөрүнүн арасында Олимпиада оюндарынан бир да медал албаган жалгыз өлкө болгон.

Медалдар

Медалчылар

Спорттун түрү боюнча медалдар

Катышуучу курамдары

Эскермелер

Шилтемелер